wickkiey/tamil-wikipedia-chunked huggingface dataset:
# சங்கமித்ரா

## எழுத்துப் பணி

வைப்பகத்தில் வேலை செய்தபோதிலும் 'சங்கமித்ரா' என்னும் புனைப் பெயரில் ஏராளமான கட்டுரைகளை விடுதலை நாளேட்டில் எழுதினார். உண்மை என்னும் மாத இதழில் சில காலம் ஆசிரியர் பொறுப்பை ஏற்று எழுதி வந்தார். 1970 முதல் 1984 வரை விடுதலை ஏட்டில் எழுதி வந்தார். வேத இதிகாச புராண ஆகம நெறியைத் தமிழர்கள் முற்றாகப் புறக்கணிக்கவும் ஒழிக்கவும் வேண்டும் என்று கருதினார். திராவிடர்
கழக ஏடான விடுதலை, சங்கமித்திராவுக்குத் தளம் அமைத்துக் கொடுத்தது. மாநில வைப்பகத்தில் நிகழ்ந்த பார்ப்பன வல்லாண்மையைத் தொடர்ந்து வெளிப் படுத்தினார். 'காஞ்சிப் பெரியவாளின் கல்கி முகாரி' என்னும் தலைப்பில் விடுதலையில் தொடர்ந்து எழுதினார்.
பகுத்தறிவு, மூடநம்பிக்கை ஒழிப்பு, பெண்ணியம், தலித்தியம், தொழில், வணிகம் தன் முன்னேற்றம் ஆகிய துறைகளைப் பற்றி பலவற்றை எழுதினார். சிந்தனையாளன், கண்ணியம், தேமதுரத் தமிழோசை, புதிய கோடங்கி ஆகிய இதழ்களிலும் தொடர்கட்டுரைகளை எழுதினார். சித்தார்த்தன் என்னும் புனைப்பெயரில் சிந்தனையாளன் இதழில் எழுதினார்.
# சங்கமித்ரா

## இதழ்கள்

சங்கமித்ரா ஆசிரியராக இருந்து வெளியிட்ட இதழ்கள் 'தன் முன்னேற்றம்' 'ஒடுக்கப்பட்டோர் குரல்' 'சங்க மித்ரா விடையளிக்கிறார்' ஆகியனவாம். மூன்று குறிக்கோள்களை முன் வைத்தார். அவை முனைப்பு, உழைப்பு, முன்னேற்றம் ஆகும். இதழியலில் அறிவும் அனுபவமும் கொண்டு விளங்கினார்.
# விக்கிப்பீடியா:விக்கித் திட்டம் இசுலாம்/கட்டுரைகள்

அகவரிசைப்படி இசுலாம் தொடர்பான கட்டுரைகளை இங்கு வரிசைப்படுத்தப்பட்டுள்ளன.
# விக்கிப்பீடியா:விக்கித் திட்டம் இசுலாம்/கட்டுரைகள்

## அ

- அலாம்
# விக்கிப்பீடியா:விக்கித் திட்டம் இசுலாம்/கட்டுரைகள்

## ஆ

- ஆபிரகாமிய சமயங்கள்
- ஆலிம்
# விக்கிப்பீடியா:விக்கித் திட்டம் இசுலாம்/கட்டுரைகள்

## இ

- இசுலாமிய நாட்காட்டி
- இசுலாமிய மக்கள் பரம்பல்
- இசுலாம் குறித்த விமர்சனங்கள்
- இஜாசா
- இத்தா
- இப்தார்
- இஸ்லாத்தில் பெண்ணுரிமை
- வலைவாசல்:இஸ்லாம்
- இஹ்றாம்
- இஸ்லாமில்_அடிமைத்தனம்
# விக்கிப்பீடியா:விக்கித் திட்டம் இசுலாம்/கட்டுரைகள்

## உ

- உஸ்தாது
# விக்கிப்பீடியா:விக்கித் திட்டம் இசுலாம்/கட்டுரைகள்

## ச

- சேக் அல்-இசுலாம்
# இந்திய ஆயுள் காப்பீட்டுக் கழகம்

| num_employees = 95,700 (2023)
| subsid =பென்சன் நிதித் திட்டம், கடன் அட்டை சேவைகள், வீட்டு வசதி நிதியுதவு
| footnotes =
| homepage =
| location = மும்பை, மகாராட்டிரா, இந்தியா
}}}}**இந்திய ஆயுள் காப்பீட்டுக் கழகம்** (எல்ஐசி) (ஆங்கிலம்:*Life Insurance Corporation of India (LIC))* மும்பையை தலைமையிடமாக கொண்டு இயங்கும் இந்திய அரசுக்கு சொந்தமான ஒரு காப்பீட்டுக் குழுமம் மற்றும் முதலீட்டு நிறுவனம் ஆகும். 1560481.84 கோடி (US $ 260 பில்லியன்) சொத்து மதிப்புடன் இந்தியாவின் பெரிய காப்பீட்டு நிறுவனமாக திகழ்கிறது . ஒருவரின் வருமானத்தில் 8% முதல் 10% வரை ஆயுள் காப்பீடுக்காக ஒதுக்குவது பொதுவாக நிபுணர்களால் பரிந்துரைக்கப்படுகிறது. இந்தியாவில் 2000 ஆண்டுக்குப் பிறகு இந்நிறுவனத்திற்கு போட்டியாக பல ஆயுள் காப்பீட்டு நிறுவனங்கள் உருவாகி உள்ளன. இருப்பினும், ஒவ்வொரு ஆண்டும், இந்நிறுவனத்தின் 10% வளர்ச்சியை எட்டுவதாக அதன் இணையத்தள புள்ளி விவரங்கள் தெரிவிக்கின்றன.இந்திய மக்கள்தொகையான 130 கோடியில், சுமார் 30% நபர்கள் மட்டுமே ஆயுள் காப்பீடு செய்துள்ளனர். இந்தியாவின் மொத்த காப்பீட்டு வர்த்தகத்தில், 75 சதவீத இடத்தை, இந்நிறுவனம் தக்கவைத்துக் கொண்டிருக்கிறது.
# இந்திய ஆயுள் காப்பீட்டுக் கழகம்

## வரலாறு

246 தனியார் காப்பீட்டு நிறுவனங்களை இணைத்து நாட்டுடைமையாக்கி 1956 செப்டம்பர் 1 ஆம் நாள் உருவாக்கப்பட்ட
ஆயுள் காப்பிட்டு நிறுவனமான இது 2015 ஆம் ஆண்டு வைரவிழாவினைக் கொண்டாடுகிறது.
# இந்திய ஆயுள் காப்பீட்டுக் கழகம்

## வகைகள்

இந்திய மக்களில் பலர் இந்நிறுவனத்தின் எண்டோமென்ட், முழுஆயுள், மணிபேக், டெர்ம் அஷ்யூரன்ஸ், பென்ஷன், யூலிப், மைக்ரோ மற்றும் உடல்நல திட்டங்கள் போன்றவைகளில் அதிக முதலீடு செய்துள்ளனர். சாமான்ய மக்களுக்கென குறைந்த பிரீமியத்தில் பாலிசியாக, மைக்ரோத் திட்டம் செயல் படுத்தப் படுகிறது. இந்த திட்டத்தின் சந்தா வரம்புகள், பல அடுக்குகளாகப்
பிரிக்கப்பட்டு, சாதரண மக்கள் கட்டும் வகையில் உள்ளன. இதனால் பொருளாதாரத்தில் ஏழைகளாகக் கருதப்படும் மக்களும் செலுத்தக் கூடிய வகையில், மிகவும் குறைவானத் தொகையை கொண்டது ஆகும்.
# இந்திய ஆயுள் காப்பீட்டுக் கழகம்

## வகைகள்

### புற்றுநோய் காப்பீடு

இந்நிறுவனத்தின் ஆயுள் காப்பீடு குறித்த விழிப்புணர்வை மக்களிடையே ஏற்படுத்த, பல ஊடகங்கள் வழியே, அவ்வப்போது தொடர்ந்து விளம்பரங்கள் செய்யப் பட்டு வருகின்றன. அதோடு இந்நிறுவன முகவர்கள் வழியாகப் பரப்புரைகளும் செய்யப் படுகின்றன. மேலும், புதிய புதிய பாலிசிகள் உருவாக்கப்பட்டு, இந்திய மக்கள் பயன் அடையத் திட்டமிடுகின்றனர். அதில் குறிப்பாக
2019 ஆம் ஆண்டு புற்றுநோய்க்கு என்றே, தனித்துவமான எல்ஐசி பாலிசி அறிமுகப்படுத்தி இருக்கிறார்கள். இந்த பாலிசி, மக்களிடையே அதிக வரவேற்பைப் பெற்று வருகிறது. இந்த புற்றுநோய்க்கானத் திட்டத்தில் இணைந்த நபர், தொடக்க நிலை புற்றுநோயால் பாதிக்கப்பட்டால், காப்பீட்டுத் தொகையில் 25% வழங்கப்படும். அது மட்டுமின்றி அடுத்த மூன்று பாலிசி பிரீமியங்கள் அல்லது மீதிப் பாலிசி காலம் இதில் குறைந்தளவானது தள்ளுபடி செய்யப்படும். வளர்ந்த புற்றுநோய், முதல் முறையாக கண்டறியப்பட்டால், அந்நிலையில் முன்னதாக ஏதேனும் பலன் தொகை அளிக்கப்பட்டிருந்தால், அவற்றைக் கழித்து காப்பீட்டு தொகையின் 100% வழங்கப்படும். மேலும், அடுத்த பத்து வருடங்களுக்கு காப்பீட்டு தொகையின் 1% வருமான பயனாக வழங்கப்படும் என தெரிவிக்கப்பட்டுள்ளது. இதனால் இவ்வகைப் புற்றுநோயால் பாதிக்கப்பட்டவர், வருமான உறுதியும் பெறுவார் என்பதால், அவரின் மன அடிப்படையில் ஆறுதலும் கிடைக்க வழிமுறைச் செய்யப் பட்டுள்ளது. இத்திட்டம், மருத்துவ காப்பீடு போல் இல்லாமல், காப்பீட்டு பணம் முற்றிலும், காப்பீடு செய்தவருக்கு வழங்கப்படுவதோடு, மருத்துவ அறிக்கைகள், ஆவணங்கள் எதுவும் தர வேண்டியது கட்டாயமாக்கப் படவில்லை. இந்த காப்பீட்டு திட்டத்தின் கீழ் உள்ளவருக்கு, புற்றுநோய் பாதிப்பு உள்ளதாக நிரூபிக்கப்பட்டால் மட்டும் போதுமானது. இந்த திட்டத்தில் இணைய வேண்டும் என்றால், ஒருவரின் குறைந்தபட்ச வயது 20 ஆகவும், அதிகபட்ச வயது வரம்பு 65 ஆகவும் இருக்க வேண்டும். இந்நோயிற்கான தொகை வரம்பு யாதெனில், குறைந்த பட்சக் காப்பு தொகை 10 இலட்சங்கள் எனவும், அதிகபட்ச காப்புத் தொகை வரம்பு 50 இலட்சங்கள் எனவும் தெரிவிக்கப் பட்டு உள்ளது. இதன் காப்பீடுக் காலத்தை 10 முதல் 30 வருடங்களாக அமைக்கப்பட்டு இருப்பதால், ஒருவர் தனக்கு ஒப்ப தேர்ந்தெடுத்துக் கொள்ளலாம்.
# இந்திய ஆயுள் காப்பீட்டுக் கழகம்

## வகைகள்

### ஓய்வுதியக் காப்பீடு

இன்று வளர்ந்து வரும் மருத்துவ மற்றும் விஞ்ஞானத் துறைகளால் மக்களின் ஆயுட்காலம் அதிகரித்து வருகிறதாகப் புள்ளி விவரங்கள் கூறுகின்றன. அதனால், வயதில் முதிர்ந்தோர்கள் எண்ணிக்கையும் பெருகி வருகின்றன. எனவே, முதியவர்களுக்காகவே, தனித்திட்டங்கள் உருவாக்கப் பட்டுள்ளன. இதனால் பிற்காலத்தில் அவர்கள் முதியோர் இல்லத்தை நாடாமல், தங்கள் வாழ்வை மகிழ்ச்சியாகக் கழிப்பதற்கு, இதன் ஓய்வூதித் தொகை இந்த பென்ஷன் தொகை, வயது முதியவர்களுக்கு உதவும் என கருதப்படுகிறது.இந்த ஓய்வூதியக் காப்பீடு முதியவர்களை மகிழ்ச்சி படுத்துகிறது
# இந்திய ஆயுள் காப்பீட்டுக் கழகம்

## அலுவலகப் பணி

இதன் பணியாளர்களை அலுவலகப் பணியாளர்கள் என்றும், வளர்ச்சி அதிகாரி என்றும், முகவர்களுக்கான பணியாளர் என்றும் வகைப் படுத்தலாம். அலுவலக எழுத்தர்பணியில் சேர, 21 வயதுக்கு மேற்பட்ட இந்தியராக இருக்க வேண்டும். ஏதேனும் ஒரு பலக்கலையில் பட்டம் பெற்றவர்களாக இருக்க வேண்டும். எழுத்துத் தேர்வு, நேர்முகத் தேர்வு என இரு கட்டங்களில், அப்பணிக்கு ஆட்கள் தேர்வு செய்யப்படுகிறார்கள். இதற்குரிய விளம்பரங்களை, அவ்வப்போது இந்திய நாளிதழ்களில் வெளிவரும் போது, தகுதி உடையோர் விண்ணப்பிக்கலாம்.
# இந்திய ஆயுள் காப்பீட்டுக் கழகம்

## முகவர் பணி

இந்நிறுவனத்தின் முகவராக பணி செய்ய விரும்பினால், பள்ளிக்கல்வியை முடித்து இருக்க வேண்டும். அதாவது, குறைந்த பட்சம் பனிரெண்டாம் வகுப்பு படித்தவர்களாக இருக்க வேண்டும். கிராமப்புறங்களைச் சேர்ந்தவர்களாக இருந்தால், முகவராக 10-ஆம் வகுப்பு படித்து இருக்க வேண்டும். 18 வயது முடிந்தவராக இருக்க வேண்டும். அதிக பட்ச வயதுவரம்பு எதுவும் இல்லை. எனவே இந்திய சட்டப்படி வயதுக்கு வந்தோர் எவரும் முகவராக முடியும். இவர்களுக்கு 50 மணி நேரங்களுக்குப் பயிற்சி அளிக்கப்படும். அப்பயிற்சிக்குப் பிறகு, அவர்களுக்கு இணையவழி முறையில் தேர்வு நடத்தப்படும். அதில் வெற்றி பெற்றால், ஹைதராபாத்திலுள்ள காப்பீட்டு கட்டுப்பாடு வளர்ச்சி ஆணையம் (I.R.D.A.) நிறுவனம் அவர்களுக்கு, முகவர் உரிமம் வழங்கும். அதன்பின் சேர்ந்த ஓராண்டுக்குள், அப்புதிய முகவர், 12 புதிய காப்பீட்டு தாரர்களைச் சேர்க்கவேண்டும். ஆண்டிற்கு ஒரு இலட்சம் வரை காப்பீட்டு பகுதித் தொகைச் வசூலித்துக் கொடுக்க வேண்டும். அப்போதுதான் முகவராக தொடர்ந்து நீடிக்க இயலும். இல்லை யென்றால், அவரது முகவர் உரிமம் இரத்து செய்யப்படும்.
# இந்திய ஆயுள் காப்பீட்டுக் கழகம்

## இதனையும் காண்க

- இந்திய ஒன்றிய அரசின் பொதுத்துறை நிறுவனங்கள் பட்டியல்
- பொதுத்துறை நவரத்தின நிறுவனங்கள்
# மாமுண்டியா பிள்ளை

**மாமுண்டியா பிள்ளை** (1859-1922) தமிழகத்தைச் சேர்ந்த இசைக் கலைஞர் ஆவார். மிருதங்கம், கஞ்சிரா, தவில் எனும் தோல் கருவிகளை வாசிப்பதில் வல்லவராக விளங்கியவர்.
# மாமுண்டியா பிள்ளை

## இசை வாழ்க்கை

மான்பூண்டியாப் பிள்ளை எனும் இயற்பெயர் கொண்ட இவர், பேச்சு வழக்கில் மாமுண்டியா பிள்ளை என அழைக்கப்பட்டார். மாரிமுத்து தவில்காரர் எனும் தவில் இசைக் கலைஞரிடம் தவில் வாசிக்கும் கலையைக் கற்றுகொண்டார்.  
கஞ்சிராவினை வடிவமைத்தவர் மாமுண்டியா பிள்ளையாவார். நாராயணசாமியப்பா எனும் கலைஞரின் ஊக்கப்படுத்துதலின் காரணமாக, ஆரம்பத்தில் இந்த வாத்தியக் கருவியினை பஜனைகளில் இசைத்தார் மாமுண்டியா பிள்ளை. பின்னர் பெரும் வரவேற்பினைப் பெற்று, கருநாடக இசைக் கச்சேரிகளின் பக்க வாத்தியங்களுள் ஒன்றாக கஞ்சிரா இடம்பெற்றது.
# மாமுண்டியா பிள்ளை

## இசை வாழ்க்கை

### இவரின் குறிப்பிடத்தக்க மாணவர்கள்

- புதுக்கோட்டை தட்சிணாமூர்த்தி பிள்ளை
- பழனி முத்தையா பிள்ளை (இவர், பழனி சுப்பிரமணிய பிள்ளையின் தந்தை)
# மாமுண்டியா பிள்ளை

## இசை வாழ்க்கை

### பிற சிறப்புகள்

- தவிலை அடிப்படையாகக் கொண்டு மிருதங்கம் வாசிக்கும் புதுக்கோட்டை பாணியினைக் கொண்டுவந்தவர் மாமுண்டியா பிள்ளை.
# வி. எதிர்மன்னசிங்கம்

**விசுவசிங்கம் எதிர்மன்னசிங்கம்** (*Visuvasingam Edirmannasingham*) இலங்கைத் தமிழ் அரசியல்வாதி ஆவார். இவர் இலங்கை சட்டவாக்கப் பேரவை உறுப்பினராகப் பதவியில் இருந்தவர்.  
இலங்கையின் வடக்கே இணுவிலைச் சேர்ந்த மானப்பிள்ளை விசுவசிங்கம் என்பவருக்குப் பிறந்தவர் எதிர்மன்னசிங்கம். 1846 ஆம் ஆண்டில் இவர் இலங்கை சட்டவாக்கப் பேரவைக்கு தமிழர்களைப் பிரதிநிதித்துவப் படுத்தும் அதிகாரபூர்வமற்ற உறுப்பினராக சைமன் காசிச்செட்டிக்குப் பதிலாக நியமிக்கப்பட்டார்.
# நீடாமங்கலம் அ. ஆறுமுகம்

**நீடாமங்கலம் அ. ஆறுமுகம்** (1908-1980) என்பவர் பெரியார் தொண்டர். சுயமரியாதை இயக்கம் தொடங்கிய காலம் தொட்டு அவ்வியக்கச் செயல்பாடுகளில் முனைப்பாக ஈடுபட்டவர் தஞ்சை மாவட்ட திராவிடர் கழகத் தலைவராகவும் திராவிடர் கழக மத்திய குழு உறுப்பினராகவும் இருந்தவர்.
# நீடாமங்கலம் அ. ஆறுமுகம்

## இயக்கப்பணிகள்

- இராசக்கோபாலாச்சாரியால் பள்ளிகளில் குலக்கல்வித் திட்டம் கொண்டு வந்தபோது அதனை எதிர்த்துப் போராட்டம் நடந்தது. அச்சமயத்தில் குலக்கல்வித் திட்ட எதிர்ப்புப் பிரசாரப் படைக்குத் தலைமை தாங்கினார். 1954 ஆம் ஆண்டில் படைத்தலைவராக நாகையிலிருந்து சென்னை வரை அணி நடத்தி வந்தார்.
- திராவிடர் கழகத்தின் அடையாளமாக விளங்கும் கருப்புச் சட்டையையே எப்போதும் உடுத்தி இருப்பார்.
- 1957இல் தஞ்சையில் பெரியாருக்கு எடைக்கு எடை ரூபாய் நாணயம் வழங்கப்பட பெரிதும் காரணமாய் இருந்தார்.
- 1975 ஆம் ஆண்டில் நெருக்கடிக் காலத்தில் மிசா கைதியாக சிறையில் ஓராண்டு காலம் வைக்கப் பட்டார்.அதன் காரணமாக உடல் நலம் கேடுற்றார்.  
பெரியார் ஈ.வெ.ரா.சிந்தனைகள், பதிப்பாசிரியர் வே.ஆனைமுத்து
# என் ராசாவின் மனசிலே

**என் ராசாவின் மனசிலே**, கஸ்தூரி ராசாவின் இயக்கத்தில் 1991-ம் ஆண்டில் வெளியான ஒரு தமிழ்த் திரைப்படமாகும். ராஜ்கிரண், மீனா, வடிவேலு ஆகியோர் முன்னணி கதாபாத்திரத்தில் நடித்திருந்தனர். ராஜ்கிரண் தயாரித்த இத்திரைப்படத்திற்கு இசையமைப்பாளர் இளையராஜா இசையமைத்திருந்தார். 13 ஏப்ரல் 1991 அன்று வெளியான இத்திரைப்படம் ஒரு வெள்ளி விழா திரைப்படமாகும். இத்திரைப்படத்தில் தான் நகைச்சுவை நடிகர் வடிவேலு தமிழ்த் திரைப்படங்களில் அறிமுகமானார். தெலுங்கில் *மொரத்தொடு நா மொகுடு* என்ற பெயரில் வெளியான இத்திரைப்படத்தின் மறுவாக்கத்தில் ராஜசேகர், மீனா ஆகியோர் நடித்திருந்தனர்.
# என் ராசாவின் மனசிலே

## பாடல்கள்

இத்திரைப்படத்தின் பின்னணி இசை மற்றும் பாடல்களுக்கு இசையமைப்பாளர் இளையராஜா இசையமைத்திருந்தார். 1991-இல் வெளியான இத்திரைப்படத்தில் இடம்பெற்ற 6 பாடல்களை இளையராஜா, பொன்னடியான், உஷா, பிறைசூடன் ஆகியோர் எழுதியிருந்தனர்.  
| எண் | பாடல் | பாடியவர்(கள்) | கால அளவு |  |
| --- | --- | --- | --- | --- |
| 1 | 'குயில் பாட்டு' <small>(மகிழ்ச்சி)</small> | சுவர்ணலதா | 4:54 |  |
| 2 | 'குயில் பாட்டு' <small>(சோகம்)</small> | சுவர்ணலதா | 3:35 |  |
| 3 | 'பாரிஜாத பூவே' | எஸ். என். சுரேந்தர், சித்ரா | 5:00 |  |
| 4 | 'பெண் மனசு ஆழம் என்று' | இளையராஜா | 3:50 |  |
| 5 | 'போடா போடா புண்ணாக்கு' | கல்பனா, வடிவேலு, ராஜ்கிரண் | 5:43 |  |
| 6 | 'சோலை பசுங்கிளியே' | இளையராஜா | 4:33 | } |
# என் ராசாவின் மனசிலே

## விருதுகள்

1991 ஆம் ஆண்டின் சிறந்த திரைப்படத்துக்கான தமிழக அரசின் திரைப்பட விருது இரண்டாம் பரிசு
# விக்கிப்பீடியா:நிருவாகிகள் பட்டியல்/பரிந்துரைகள்

அடுத்து தமிழ் விக்கிப்பீடியாவில் நிருவாக அணுக்கம் பெற வாய்ப்புள்ளவர்களாகச் சிலரை இனங்கண்டுள்ளீர்களா? ஆனால், நிருவாக அணுக்கத் தேர்தலுக்குச் செல்லும் முன் அவர் இன்னும் சில பணிகளைச் செய்தால், இன்னும் சில பண்புகளைப் பட்டை தீட்டிக் கொண்டால் நன்றாக இருக்கும் என்று எண்ணுகிறீர்களா? உங்கள் பரிந்துரைகளை இங்கு இட்டு அவருக்கான ஆலோசனைகளையும் வேண்டுகோள்களையும் முன்வைக்கலாம்.  
நிருவாக அணுக்கத் தேர்தல்களில் இணக்க முடிவை எட்டவும், முன்கூட்டியே தங்களுக்கு வாய்ப்புகளைத் தெரிந்து புதிய பயனர்கள் தங்களைப் பட்டை தீட்டிக் கொள்ளவும் இப்பரிந்துரை உதவும்.  
இங்கு தெரிவிக்கப்படும் கருத்துகளை தனிப்பட்ட பயனர்களின் வளர்முக நோக்கிலான கருத்துகளாக எடுத்துக் கொள்வது நன்று.  
காண்க- நிர்வாகிகளின் பட்டியல்
# விக்கிப்பீடியா:நிருவாகிகள் பட்டியல்/பரிந்துரைகள்

## Dineshkumar Ponnusamy

தற்போது விக்கி விடுப்பில் இருக்க முயலும் இவர், மீண்டும் தொடர்ந்து சீரான, முனைப்பான பங்களிப்புகள் தந்தால் போதும் :)--இரவி (பேச்சு) 05:32, 8 ஆகத்து 2014 (UTC)
:நிர்வாக அணுக்கம் கொடுக்கப்பட்டவர் என்றே நினைத்திருந்தேன். விக்கிப்பீடியாத் துப்புரவில் மிகுந்த ஆர்வம் கொண்டுள்ள இவர் துடிப்புடன் செயல்படுகின்றார். வேகத்தைக் குறைத்துக் கொண்டால் பலரது நம்பிக்கையைப் பெறுவார்.--மணியன் (பேச்சு) 04:16, 29 மார்ச் 2015 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## Commons sibi

தொடர்ந்து, சீரான, முனைப்பான பங்களிப்புகளைத் தந்தால் போதும். அதற்கு முன் சரளமான தமிழ்த் தட்டச்சைப் பழக வேண்டும் :)--இரவி (பேச்சு) 05:32, 8 ஆகத்து 2014 (UTC)
:விக்கிப்பீடியா பராமரிப்புக்கு பொருத்தமானவர். கூடுதல் நேரம் ஒதுக்கவியலுமாயின் நலம். --மணியன் (பேச்சு) 04:12, 29 மார்ச் 2015 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## Balurbala

வழக்கமான முனைப்பான பங்களிப்புகளைத் தொடர்வதுடன், விக்கிமீடியா இயக்கம், நுட்பம், கொள்கைகள், நடைமுறைகள் குறித்த புரிதல்களை மேம்படுத்திக் கொள்ள வேண்டும் :)--இரவி (பேச்சு) 05:32, 8 ஆகத்து 2014 (UTC) --மணியன் (பேச்சு) 04:08, 29 மார்ச் 2015 (UTC)
:உரையாடல் தொணி (அக்டோபர் 2013), உரையாடல் தொணி (ஏப்ரல் 2015), பயனர்:Balurbala - இவற்றைக் கருத்திற் கொள்ளவும். --<span>Anton</span><font color="red"><sup>Talk</sup></font> 04:25, 6 ஏப்ரல் 2015 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## Neechalkaran

நிருவாகப் பொறுப்புக்கான அனைத்து தகுதிகளும் நிரம்பியவர். தமிழ் விக்கிப்பீடியாவின் நடைக்கையேட்டுடன் முரண்பட்டு கட்டுரையாக்கத்தில் இருந்து ஒதுங்கி இருப்பதை மட்டும் கை விட்டு மீண்டும் முன்பு போல் பங்களிக்க வர வேண்டும் :) --இரவி (பேச்சு) 05:38, 8 ஆகத்து 2014 (UTC)
:கட்டுரையாக்கத்திலிருந்து ஒதுங்கியிருந்தாலும் பயனர்:shanmugamp7 போல பிற விக்கிப்பீடியா பங்காற்றல்களுக்கு பொருத்தமானவர். முன்வந்தால் சிறப்பாக இருக்கும்.--மணியன் (பேச்சு) 04:23, 29 மார்ச் 2015 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## சக்திகுமார் லெட்சுமணன்

கடும் உழைப்பாளி. நன்னோக்கு உடையவர். சுற்றுக்காவல் அணுக்கம் பெற்று தொடர்ந்து துப்புரவுப் பணிகளில் ஈடுபட்டு பல்வேறு விக்கிக் கொள்கைகள், நடைமுறைகளைப் பற்றிய புரிதலைக் காட்டினால், நிருவாக அணுக்கத்துக்குப் பரிந்துரைக்க விரும்புகிறேன்.--இரவி (பேச்சு) 14:11, 1 சனவரி 2016 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## Sivakosaran

தொடர் பங்களிப்பாளர். இணக்கச் செயற்பாடுடையவர். சுற்றுக்காவல் அணுக்கம் பெற்று தொடர்ந்து துப்புரவுப் பணிகளில் ஈடுபட்டு பல்வேறு விக்கிக் கொள்கைகள், நடைமுறைகளைப் பற்றிய புரிதலைக் காட்டினால், நிருவாக அணுக்கத்துக்குப் பரிந்துரைக்க விரும்புகிறேன்.--இரவி (பேச்சு) 14:11, 1 சனவரி 2016 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## Srithern

நீண்ட காலப் பங்களிப்பாளர். பரப்புரைப் பணிகளிலும் ஆர்வம் காட்டி வருகிறார். சுற்றுக்காவல் அணுக்கம் பெற்று தொடர்ந்து துப்புரவுப் பணிகளில் ஈடுபட்டு பல்வேறு விக்கிக் கொள்கைகள், நடைமுறைகளைப் பற்றிய புரிதலைக் காட்டினால், நிருவாக அணுக்கத்துக்குப் பரிந்துரைக்க விரும்புகிறேன்.--இரவி (பேச்சு) 14:11, 1 சனவரி 2016 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## Shrikarsan

நிருவாக அணுக்கம் மூலம் கிடைக்கும் பல நுட்பக் கருவிகளைச் சிறப்பாகப் பயன்படுத்த வல்லவர். சில விசயங்களில் இன்னும் கூடுதல் முதிர்ச்சியான மதிப்பீட்டினை (mature judgment) வளர்த்துக் கொள்ள முனைய வேண்டும். எடுத்துக்காட்டுக்கு, எங்கு தானியங்கி பயன்படுத்தலாம், கூடாது, இதற்கான சமூக ஒப்புதலையும் இணக்க முடிவையும் எப்படிப் பெறுவது போன்ற விசயங்கள். சுற்றுக்காவல் அணுக்கம் பெற்று தொடர்ந்து துப்புரவுப் பணிகளில் ஈடுபட்டு பல்வேறு விக்கிக் கொள்கைகள், நடைமுறைகளைப் பற்றிய புரிதலைக் காட்டினால், நிருவாக அணுக்கத்துக்குப் பரிந்துரைக்க விரும்புகிறேன்.--இரவி (பேச்சு) 14:11, 1 சனவரி 2016 (UTC)
:இரவி அவர்களே *//நிருவாக அணுக்கம் மூலம் கிடைக்கும் பல நுட்பக் கருவிகளைச் சிறப்பாகப் பயன்படுத்த வல்லவர்.//* என்று குறிப்பிட்டிருந்தீர்கள். இவற்றை செய்வதற்கு நிர்வாக அணுக்கம் கட்டாயம் அவசியமில்லை. தற்போது meta:Interface_editors பயனர் குழுவினருக்கு இவ்வணுக்கங்கள் வழங்கப்பட்டுள்ளன. இவ்வணுக்கத்தை த.வியில் மட்டும் நிறுவ பப்ரிகேட்டரில் வழு பதிய வேண்டும். பின்வரும் அணுக்கங்களை இணைப்பது பயனுள்ளதாக இருக்கும்.
- <code>autoconfirmed</code>
- <code>edit</code>
- <code>editinterface</code>
- <code>editprotected</code>
- <code>editsemiprotected</code>
- <code>editusercss</code>
- <code>editusercssjs</code>
- <code>edituserjs</code>
- <code>protect</code>
- <code>suppressredirect</code>
- <code>tboverride</code>
- <code>templateeditor</code>
- <code>import</code>
:இவற்றைத் தகவலுக்காக வழங்கியுளேன்.--<span><big></big></span> 16:17, 1 சனவரி 2016 (UTC)
::தகவலுக்கு நன்றி, Shrikarsan. --இரவி (பேச்சு) 07:31, 2 சனவரி 2016 (UTC)
# விக்கிப்பீடியா:நிருவாகிகள் பட்டியல்/பரிந்துரைகள்

## ஆதவன்

நம்பிக்கைக்குரிய பங்களிப்பாளர். உரையாடல்களில் கூடுதலாகப் பங்கேற்று விக்கி கொள்கைகளின் அடிப்படையில் தேவையான இடங்களில் துணிவான நிலைப்பாட்டை எடுக்கவல்லவர் என்பதைப் புலப்படுத்துவது நன்று. சுற்றுக்காவல் அணுக்கம் பெற்று தொடர்ந்து துப்புரவுப் பணிகளில் ஈடுபட்டு பல்வேறு விக்கிக் கொள்கைகள், நடைமுறைகளைப் பற்றிய புரிதலைக் காட்டினால், நிருவாக அணுக்கத்துக்குப் பரிந்துரைக்க விரும்புகிறேன்.--இரவி (பேச்சு) 14:11, 1 சனவரி 2016 (UTC)
# யுனிவர்சல் ஸ்டுடியோஸ்

**யுனிவர்சல் ஸ்டுடியோஸ்** இது ஒரு அமெரிக்க நாட்டு திரைப்படப் படப்பிடிப்பு நிறுவனமாகும். இந்த நிறுவனம் ஏப்ரல் 30, 1912ஆம் ஆண்டு துவங்கப்பட்டது. இதன் தலைமையகம் யுனிவர்சல் சிட்டி, கலிபோர்னியாவில் அமைந்துள்ளது. ஹாலிவுட்டில் முக்கிய 6 திரைப்படப்பிடிப்பு நிறுவனத்தில் இதுவும் ஒன்றாகும். யுனிவர்சல் ஸ்டுடியோவில் எடுக்கப்பட்ட மூன்று முக்கியத் திரைப்படங்கள்: ஜவஸ் (1975), ஈ.டி. த எக்ஸ்ரா டெரஸ்ரிய (1982), ஜுராசிக் பார்க் (1993). இந்த மூன்று திரைப்படங்களை ஸ்டீவன் ஸ்பில்பேர்க் இயக்கியுள்ளார்.
# யுனிவர்சல் ஸ்டுடியோஸ்

## யுனிவர்சல் பிக்சர்ஸ்

யுனிவர்சல் பிக்சர்ஸ் தயாரித்து மற்றும் விநியோகம் செய்த சில திரைப்படங்கள்:  
- ஈ.டி. த எக்ஸ்ரா டெரஸ்ரிய
- த பீப்பில் அண்டர் த ஸ்டேர்ஸ்
- ஜுராசிக் பார்க்
- த சாடோ
- பாஸ்ட் அன்ட் பியூரியஸ் 6
- ரிட்டிக்
- 47 ரோனின்
- என்ட்லெஸ் லவ்
- நான்-ஸ்டாப்
- நெய்பர்ஸ்
- எ மில்லியன் வேஸ் டு டை இன் த வேஸ்ட்
- த பர்ஜ்: அனார்ச்சி
# யுனிவர்சல் பிக்சர்ஸ் திரைப்பட பட்டியல்

யுனிவர்சல் பிக்சர்ஸ் தயாரித்து மற்றும் விநியோகம் செய்த சில திரைப்படங்கள்:  
- ஈ.டி. த எக்ஸ்ரா டெரஸ்ரியல் (திரைப்படம்)
- த பீப்பில் அண்டர் த ஸ்டேர்ஸ் (திரைப்படம்)
- ஜுராசிக் பார்க் (திரைப்படம்)
- த சாடோ
- பாஸ்ட் அன்ட் பியூரியஸ் 6
- ரிட்டிக்
- 47 ரோனின்
- என்ட்லெஸ் லவ்
- நான்-ஸ்டாப்
- நெய்பர்ஸ் (திரைப்படம்)
- எ மில்லியன் வேஸ் டு டை இன் த வேஸ்ட்
- த பர்ஜ்: அனார்ச்சி
# வார்ப்புரு:SI-Prefixes

**SI அலகுகளுக்கான அடிப்படையான முன்னொட்டுகள்**  
| பெருக்கங்கள் | பெயர் | டெக்கா- | எக்டோ- | கிலோ- | மெகா- | கிகா- | டெரா- | பெட்டா- | எக்சா- | செட்டா- | யொட்டா- |
| --- | --- | --- | --- | --- | --- | --- | --- | --- | --- | --- | --- |
</noinclude>
# 2014 மாலின் நிலச்சரிவு

**மாலின் நிலச்சரிவு** , இந்தியாவில் மகாராட்டிர மாநிலம் புனே அருகில் உள்ள மாலின் கிராமத்தில் 30 சூலை 2014 ஏற்பட்ட மண் சரிவாகும். கடும் மழையின் காரணமாக நிகழ்ந்த இச்சரிவில் குறைந்தது 136 பேர் இறந்ததாகக் கருதப்படுகிறது.விடியற்காலை நேரத்தில் அக்கிராமத்தின் மக்கள் உறங்கிக் கொண்டிருந்த வேளையில் இந்த நிலச்சரிவு ஏற்பட்டது. இதில் 53 ஆண்கள், 65 பெண்கள் மற்றும் 18 சிறுவர்கள் அடங்குவர்.
# ஓய்வூதியர்

**ஓய்வூதியர்** (Pensioner): வயது மூப்பின் காரணமாகவோ (Retirement on Super Annuation) அல்லது பணி செய்ய உடல்நிலை தகுதியில்லாத காரணமாகவோ (Physical Invalid) அல்லது குறிப்பிட்ட காலம் பணியை நிறைவு செய்தவர், சொந்த காரணத்திற்காகவோ சுய விருப்பத்தின் பேரிலோ (Voluntary Retirement) அல்லது நிர்வாகக் காரணங்களால் பணியிலிருந்து கட்டாய ஓய்வு வழங்கி (Compulsory Retirement) பணியிலிருந்து விடுவிக்கப்பட்டவர்களை ஓய்வூதியர் என்பர்.
..  
ஓய்வூதியர் இறுதியாக வாங்கிய ஊதியம் மற்றும் மொத்தப் பணிக்காலத்தை கணக்கில் கொண்டு, ஓய்வூதியர்களுக்கு அரசு மற்றும் பொதுத்துறை நிறுவனங்கள் மாத மாதம் ஒரு குறிப்பிட்ட தொகையை ஓய்வூதியமாக வழங்குவர்..
# ஓய்வூதியர்

## ஓய்வூதியர்கள் பெறும் பயன்கள் (Retirement or Pensionary Benefits)

ஓய்வூதியர்களுக்கு ஓய்வூதியத்துடன் கீழ்கண்ட நிதிப்பலன்கள் பெறுவர்..
1. ஓய்வூதியத்தின் ஒரு பகுதியை தொகுத்து பெறுதல்(Commutation of Pension)
1. பணிக் கொடை (Death-cum-retirement Gratuity)
1. ஓய்வூதியர் விடுப்பூதியம் (Encashment of Earned Leave)
1. புதிய மருத்துவக் காப்பீட்டுத் திட்டத்தின் கீழ் கட்டணமில்லா மருத்துவ வசதிகள்]]
1. ஓய்வூதியர் இறப்பின் ஓய்வூதியர் குடும்ப பாதுகாப்பு நிதி
1. ஓய்வூதியர் இறந்தால், அவரது மனைவி/கணவனுக்கு குடும்ப ஓய்வூதியம் வழங்கப்படும்.
# ஓய்வூதியர்

## வாழ்நாள் சான்றிதழ் (Mustring-மஸ்டரிங்)

ஓய்வூதியம் அல்லது குடும்ப ஓய்வூதியம் பெறும் ஓய்வூதியர்கள் ஆண்டுதோறும் ஏப்பிரல் மாதம் முதல் சூன் மாதத்திற்குள், ஓய்வூதியம் வழங்கும் மாவட்ட கருவூலம் அல்லது சார்நிலை கருவூலத்திற்கு நேரில் சென்று ”மஸ்டரிங்” பெற வேண்டும். அவ்வாறு வாழ்நாள் சான்றிதழ் (மஸ்டரிங்) பெறாதவர்களுக்கு ஆகஸ்டு மாதம் முதல் ஓய்வூதியம் அல்லது குடும்ப ஓய்வூதியம் வழங்கப்படுவது நிறுத்தி வைக்கப்படும்.
# ஓய்வூதியர்

## ஓய்வூதியர் இறப்பின் உடனடியாக செய்ய வேண்டியது

ஓய்வூதியர் இறந்தால் குடும்ப ஓய்வூதியம் பெற, அவர் இறந்த நாள்/நேரம் மற்றும் ஓய்வூதிய பட்டுவடா ஆணை எண், ஓய்வூதியம் பெறுகின்ற வங்கிக் கணக்கு விவரங்களை உடனடியாக ஓய்வூதியம் வழங்கும் கருவூலத்திற்கு கடிதம் மூலம் தெரியப்படுத்த வேண்டும். பின்பு ஓய்வூதியரின் இறப்புச் சான்றிதம் பெற்றவுடன் படிவம் எண் 14-இல் விவரங்கள் மற்றும் வங்கி கணக்கு புத்தகத்தின் முதல் பக்கம் அச்சுப் பிரதியுடன் இறந்த ஓய்வூதியரின் வாரிசுகளில் ஒருவர் உரிய கருவூலத்தில் விண்ணப்பிக்க வேண்டும்.  
ஓய்வூதியர் குடும்ப பாதுகாப்பு நிதி ரூபாய் 50,000/- பெற தனியாக ஒரு விண்ணப்பத்தை, இறப்புச் சான்றுடன் உரிய கருவூலத்தில் சமர்ப்பிக்க வேண்டும்.
# தாமஸ் மோர்

**சர் தாமஸ் மோர்** (; 7 பெப்ரவரி 14786 ஜூலை 1535), அல்லது கத்தோலிக்கர்களால் **புனித தாமஸ் மோர்**, என்று அழைக்கப்படுபவர் ஒரு ஆங்கிலேய வழக்கறிஞரும், தத்துவவியலாளரும், எழுத்தாளரும், அரசியல்வாதியும் ஆவார். ஐரோப்பிய மறுமலர்ச்சியில் இவர் குறிக்கத்தக்க பங்கு வகித்தவர். இங்கிலாந்தின் எட்டாம் ஹென்றியின் முக்கிய ஆலோசகராக இருந்த இவர் அக்டோபர் 1529 முதல் 16 மே 1532 வரை இங்கிலாந்தின் உயராட்சித் தலைவராகப் பணியாற்றினார். மார்ட்டின் லூதர் மற்றும் வில்லியம் டின்டேல் முதலியோரால் கொணரப்பட்ட கிறித்தவச் சீர்திருத்த இயக்கத்தினை இவர் வன்மையாக எதிர்த்தார். அரசியல் சமுதாய முறைகளில் இலக்கியல் வாழ்வுடை கற்பனைத் தீவு பற்றி ஒரு நூலினை 1516ஆம் ஆண்டு *Utopia* என்னும் பெயரில் வெளியிட்டார்.  
பின்னாட்களில் கத்தோலிக்க திருச்சபையிலிருந்து இங்கிலாந்து அரசர் பிரிந்ததும் அவரை இங்கிலாந்து திருச்சபையின் தலைவராக ஏற்க மறுத்தார். திருச்சபையின் தலைவர் பதவி திருத்தந்தைக்கே உரியது எனவும் திருத்தந்தையின் அனுமதியில்லாமல் ஆன் பொலினை அரசர் மணப்பது தவறு அன்றும் இவர் கூறினார். இதனால் இவர் அரசத் துரோகக் குற்றம் சாட்டப்பட்டு தலை வெட்டிக்கொல்லப்பட்டார்  
திருத்தந்தை பதினொன்றாம் பயஸ் இவரை ஒரு மறைசாட்சி என 1935இல் புனிதர் பட்டம் அளித்தார்; திருத்தந்தை இரண்டாம் அருள் சின்னப்பர் 2000இல் இவரை அரசியல்வாதிகளுக்கும், அரசுத்தலைவர்களுக்கும் பாதுகாவலராக அறிவித்தார். 1980 முதல், இங்கிலாந்து திருச்சபை இவரை மறைசாட்சியாக வணங்குகின்றது. 2002இல் பிபிசி நடத்திய கருத்துக்கணிப்பில் இவர் *100 பெரிய பிரித்தானியர்கள்* (100 Greatest Britons) பட்டியலில் 37ஆம் இடத்தைப்பெற்றார்.
# காளி வெங்கட்

**காளி வெங்கட்** ஒரு தமிழ்த் திரைப்பட நடிகர் ஆவார். பல குறும்படங்களில் நடித்த அனுபவம் உள்ள இவர் தெகிடி மற்றும் முண்டாசுப்பட்டி ஆகிய படங்களில் தனது நடிப்பின் மூலம் பெரிதும் அறியப்படுகிறார்.
# காளி வெங்கட்

## ஆரம்ப கால வாழ்க்கை

வெங்கட் கோவில்பட்டிக்கு அருகில் உள்ள குடையதேவன்பட்டி எனும் கிராமத்தைச் சேரந்தவர். பள்ளி நாட்களில் இருந்து நாடகங்களில் நடித்துவரும் இவர் ஒரு திரைப்பட நடிகராகவேண்டும் என்று தனது கிராமத்தில் இருந்து சென்னைக்கு 1997-ல் வந்தார். இயக்குநர் விஜய் பிரபாகரனை தனது குரு என குறிப்பிடும் காளி வெங்கட் சினிமாவைப் பற்றி இன்று எனக்குத் தெரியும் அத்தனை விஷயங்களும் அவர்தான் தனக்குக் கற்பித்ததாக கூறியுள்ளார்.
# காளி வெங்கட்

## நடித்த திரைப்படங்கள்

### திரைப்படங்கள்

| 2010 | *வ* | மனோ |
| --- | --- | --- |
| *அகம் புறம்* | சங்குவின் கைக்கூலி |  |
| *நெல்லு* | காளிமுத்து |  |
| 2011 | *சபாஷ் சரியான போட்டி* |  |
| *மௌனகுரு* |  |  |
| 2012 | *தடையற தாக்க* | அல்போன்ஸ் |
| *கலகலப்பு* |  |  |
| 2013 | *உதயம் என்.எச்4* | கான்ஸ்டபிள் அன்பு |
| *பிஸ்ஸா II: வில்லா* |  |  |
| *மத யானை கூட்டம்* |  |  |
| *விழா* | பாண்டி |  |
| 2014 | *பண்ணையாரும் பத்மினியும்* |  |
| *கேரளா நாட்டிலம் பெண்களுடனே* | கேசவன் |  |
| *வாயை மூடி பேசவும்* | பழனி |  |
| *தெகிடி* | நம்பி |  |
| *பூவரசம் பீப்பீ* | மகுடி |  |
| *முண்டாசுப்பட்டி* | அழகுமணி |  |
| 2015 | *இந்தியா பாகிஸ்தான்* | செல்வம் |
| *மாரி* | ஆறுமுகம் |  |
| *சதுரன்* | குமார் |  |
| *உறுமீன்* | சுதா |  |
| *ஈட்டி* | செந்தில் |  |
| 2016 | *இறுதிச்சுற்று* | சாமுவேல் |
| *சாலா காடூஸ்* | தமிழ்த் திரைப்படத்தின் இந்தி பதிப்பு (*இறுதிச்சுற்று)* |  |
| *மிருதன்* | சின்னமலை |  |
| *மாப்ள சிங்கம்* |  |  |
| *டார்லிங் 2* | ரஃபி |  |
| *தெறி* | கணேசன் |  |
| *கதை சொல்ல போறோம்* |  |  |
| *இறைவி* |  |  |
| *ராஜா மந்திரி* | சூரியா |  |
| *கொடி* | பகத் சிங் |  |
| 2017 | *எனக்கு வாய்த்த அடிமைகள்* | மொஹிதீன் |
| *கட்டப்பாவ காணோம்* | கீச்சன் |  |
| *மரகத நாணயம்* | சிதம்பரம் |  |
| *பிச்சுவா கத்தி* |  |  |
| *மெர்சல்* | பூங்கொடியின் தந்தை |  |
| *உறுதிகொள்* |  |  |
| *அண்ணாதுரை* | கர்ணன் |  |
| *வேலைக்காரன்* | வினோத் |  |
| 2018 | *நாகேஷ் திரையரங்கம்* | காலா |
| *காத்தாடி* |  |  |
| *இரும்புத்திரை* | ஞானவேல்ராஜா |  |
| *கஜினிகாந்த்* | உத்தமன் |  |
| *ராட்சசன்* | வெங்கட் |  |
| *ஆண் தேவதை* | காளி |  |
| *மாரி 2* | ஆறுமுகம் |  |
| 2019 | *கழுகு 2* | காளி |
| *மகாமுனி* | டாக்டர் ரகு |  |
| *பெட்ரோமாக்ஸ்* | தங்கம் |  |
| 2020 | *சூரரைப் போற்று* | காளி |
| *தட்ரோம் தூக்ரோம்* | பாண்டியன் |  |
| *கன்னிராசி* | துப்பறியும் ஜெய்சங்கர் |  |
| 2021 | *ஈஸ்வரன்* | ஜோதிடர் காளி |
| *சர்பட்டா பரம்பரை* | கோனி சந்திரன் |  |
| *4சாரி* |  |  |
| *தள்ளிப் போகாதே* | ஓம்கார் |  |
| 2022 | *வீரபாண்டியபுரம்* | சாலமன் |
| *ஐங்கரன்* | ஏழுமலை |  |
| *டான்* | பேராசிரியர் அறிவு |  |
| *கார்கி* | இந்திரன் கலியபெருமாள் |  |
| *ருத்ரன்* | 25 டிசம்பர் 2022 அன்று வெளியிடப்படுகிறது | } |
# காளி வெங்கட்

## நடித்த திரைப்படங்கள்

### வலைத் தொடர்

| 2018 | *வெள்ளை ராஜா* | புகழேந்தி, ஆசிரியர் | அமேசான் பிரைம் வீடியோ |  |
| --- | --- | --- | --- | --- |
| 2019 | *திரவம்* | செங்கி | ஜீ5 | } |
# தி. பொ. வேதாசலம்

**தி.பொ. வேதாசலம்** (1898-1971) சுயமரியாதை இயக்கத் தொண்டராகவும் கொள்கைப் பரப்புநராகவும் திராவிடர் கழகப் பொறுப்பாளர்களில் ஒருவராகவும் இருந்தவர். இவருடைய தந்தையின் பெயர் பொன்னுசாமி; இவருடைய சொந்த ஊர் திருச்சிராப்பள்ளி ஆகும். 1918 இல் சென்னையில் சட்டக் கல்லூரியில் பயிலுங்கால் நீதிக்கட்சித் தலைவர்களாக விளங்கிய டாக்டர் டி.மாதவன் நாயர், சர். பிட்டி தியாகராயச் செட்டியார் ஆகியோருடன் தொடர்பு கொண்டு நீதிக் கட்சிக் கொள்கைகளையும் நோக்கங்களையும் புரிந்து செயல்படத் தொடங்கினார். திருச்சிக்கு டாக்டர் மாதவன் நாயரை அழைத்துக் கூட்டம் நடத்தினார்.
1938 ஆம் ஆண்டில் திருச்சியில் இந்தி எதிர்ப்பு மாநாடு நடந்தது.அம் மாநாடு சிறப்புற நடைபெற முன் நின்று உழைத்தார்.பெரியார் ஈ வெ.ரா. பெரியார் திருச்சிக்கு வரும் போது வேதாசலம் இல்லத்தில் தங்குவது வழக்கமாகக் கொண்டிருந்தார்.
1949 ஆம் ஆண்டில் திராவிடர் கழகத்தில் ஏற்பட்ட விரிசலில் பெரியாரின் நிலைப்பாட்டை ஆதரித்து அவர் பக்கம் நின்று பெரியாருக்கு உறுதுணையாக இருந்து பணியாற்றினார். தமிழகத்தின் எல்லாப் பகுதிகளுக்கும் தம் சொந்தச் செலவில் பயணம் செய்து சுயமரியாதைப் பரப்புரை ஆற்றினார்.
திருச்சிப் புத்தூரில் உள்ள பெரியார் மாளிகை என்னும் இடம் இயக்கத்திற்காக வாங்க வேதாசலத்தின் முயற்சி குறிப்பிடத்தக்கது.
1955 இல் திருச்சியில் பெரியாரால் தொடங்கப்பட்ட கல்வி நிறுவனங் களுக்குத் தாளாளராக அமர்த்தப் பட்டார்.
1957 ஆம் ஆண்டில் நடந்த சட்ட எதிர்ப்புப் போரட்டத்தில் இயக்கத்தின் நலன் கருதி இவருக்கு விதி விலக்கு அளிக்கப் பட்டது.
சில வேறுபாடுகள் ஏற்பட்ட காரணத்தால் வேதாசலம் திராவிடர் கழகத்திலிருந்து நீக்கப் பட்டார். குத்தூசி குருசாமியுடன் இணைந்து
'தமிழ்நாடு சுயமரியாதை இயக்கம்' என்னும் அமைப்பை நிறுவி கொள்கை உறுதியுடன் இறுதி வரை பாடுபட்டார்.
1971 அக்டோபர் 10 ஆம் நாளில் இவருடைய மறைவு நிகழ்ச்சியில் கலந்து கொண்டு பெரியார் இரங்கல் உரை ஆற்றினார்.  
பெரியார் ஈ.வெ.ரா. சிந்தனைகள், பதிப்பாசிரியர் வே.ஆனைமுத்து
# கேடயம்

**கேடயம்** என்பது, ஒருவகைத் தனியாள் பாதுகாப்புக் கவசம். இது, போர்களின்போது அம்புகள் போன்ற எறியப்படும் ஆயுதங்களைத் தடுப்பதற்கும், வாள், கதாயுதம், தாக்குதல் கோடரி போன்ற ஆயுதங்களால் ஏற்படக்கூடிய தாக்குதல்களைத் திசைதிருப்பி விடுவதற்கும் பயன்படுத்தப்படுகிறது. கேடயங்கள் பல்வேறு அளவுகளில் உள்ளன. சில முழு உடம்பையும் மறைக்கக்கூடிய அளவு பெரியவையாகவும், வேறு சில, போர்களில் இருவர் ஒருவரோடு ஒருவர் மோதிக்கொள்ளும்போது பயன்படுத்தக்கூடிய அளவு சிறியவையாகவும் இருக்கின்றன. கேடயங்களின் தடிப்புக்களும் தேவைக்கு ஏற்றபடி வேறுபடுகின்றன. எறியப்படும் ஈட்டிகளைத் தடுப்பதற்கான கேடயங்கள் தடிப்பான மரப் பலகைகளினால் செய்யப்படுவது உண்டு. வாட்போர்களின் போது பயன்படும் கேடயங்கள் தடிப்புக் குறைந்தவையாகவும், கையாள்வதற்கு இலகுவானவையாகவும் இருக்கும்.
# ஆலிம்

இசுலாம் தொடர்பான பல்வேறு துறைகளை நன்கு கற்றறிந்த இசுலாமியச் சட்ட வல்லுனர்களை **ஆலிம்** என்று அழைப்பர். இதன் பன்மையே உலமா எனப்படுவது. இவர்கள் ஃபிக்ஹ் சட்டவியலை நன்கு அறிந்திருப்பதுடன் இசுலாமியர்கள் இடையே ஏற்படும் பிரச்சினைகளைத் தீர்க்க இசுலாமிய சட்டங்களை பயன்படுத்துவர். ஒரு பெண்ணாயின் *ஆலிமா* என்பர்.
# ஆரி பாட்டர் அண்டு த பிரிசினர் ஆப் ஆசுகபான் (திரைப்படம்)

**ஆரி பாட்டர் அண்டு த பிரிசினர் ஆப் ஆசுகபான்** (Harry Potter and the Prisoner of Azkaban) என்பது 2004 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1998 ஆம் ஆண்டு இதே பெயரில் வெளியான நாவலை மையமாக வைத்துஅல்போன்சா குயூரான் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  
மூன்றாம் ஆண்டு பள்ளியில் படிக்கும் ஆரி பாட்டர், தனது தாய் தந்தையரின் கொலை குற்றத்தில் சம்பத்தப்பட்ட சிரியஸ் பிளாக் என்ற கைதி அஸ்கபானிலிருந்து தப்பித்து ஆரி பாட்டரை கொல்ல நினைப்பதுதான் கதை.  
இது ஆரி பாட்டர் திரைப்படத் தொடரின் மூன்றாம் படமாக 31 மே 2004அன்று ஐக்கிய இராச்சியசியத்திலும் மற்றும் 4 ஜூன் 2004 அன்று அமெரிக்காவில் வெளியானது. இந்த படம் விமர்சன மற்றும் வணிகரீதியான வெற்றி பெற்று உலகளவில் 796 மில்லியன் டாலர்களை வசூலித்தது. மற்றும் 2002 ஆம் ஆண்டு அதிக வசூல் செய்த இரண்டாவது படமாக அமைந்தது. இது 2004 ஆம் ஆண்டில் 77 வது அகாடமி விருதுகளில் சிறந்த அசல் இசை மற்றும் சிறந்த திரை வண்ணம் ஆகியவற்றிற்கு பரிந்துரைக்கப்பட்டது.  
இதன் நான்காம் பாகமான ஆரி பாட்டர் அண்டு த கோப்லட்டு ஆப் பயர் என்ற படம் 2005 ஆம் ஆண்டு வெளியானது.
# பி. வி. பார்த்தசாரதி

**பி. வி. பார்த்தசாரதி** என்பவர் (பிறப்பு: 1938) மதுரை மாவட்டம், திருமங்கலத்தைச் சேர்ந்த ஒரு தடகள வீரராவார். மாநில அளவில் மற்றும் உலகளவில் நடைபெற்ற தடை தாண்டுதல் போட்டிகளில் கலந்து கொண்டு பதக்கங்களை வென்றவர்.
# பி. வி. பார்த்தசாரதி

## வாழ்க்கைக் குறிப்பு

மதுரை மாவட்டம் திருமங்கலத்தில் பிறந்த இவர், தனது பள்ளிப்படிப்பை திருமங்கலம் பி.கே.என். பள்ளியிலும், பட்டப்படிப்பை சென்னை கிறித்துவக் கல்லூரியிலும், இயந்திரப் பொறியியல் படிப்பை சென்னை அண்ணா பல்கலைக்கழகத்திலும் முடித்தார். தனது பள்ளி ஆசிரியர் ஜெப்ரினின் ஊக்கத்தினால் தடைதாண்டும் போட்டிகளில் ஆர்வம் கொண்டு, கடந்த 50 ஆண்டுகளில் பல்வேறு பதக்கங்கள் பெற்றார். மேலும் இவர், பி.கே.என் பள்ளி மற்றும் கல்லூரியின் தலைவர் மற்றும் தாளாளராகவும், மதுரை மாவட்ட ரோட்டரி கிளப்புகளின் தலைவராகவும் பதவிவகித்துள்ளார்.
# பி. வி. பார்த்தசாரதி

## வென்ற போட்டிகள்

| ஆண்டு | இடம் | தடகள விழாக்கள் | போட்டிகள் | வென்ற நிமிடங்கள் |  |
| --- | --- | --- | --- | --- | --- |
| 1983 | புதுதில்லி | 2வது ஆசிய முன்னாள் தடகளவீரர்களுக்கான போட்டி | 400மீ ஓட்டப் பந்தயம் | 15.6 |  |
| 400மீ தடைதாண்டுதல் | 1.4 |  |  |  |  |
| 1992 | சிங்கப்பூர் | 13வது ஆசிய முன்னாள் தடகளவீரர்களுக்கான போட்டி | 100மீ தடைதாண்டுதல் | 15.6 |  |
| 1998 | மும்பை | 20வது தேசிய முன்னாள் தடகளவீரர்களுக்கான போட்டி | 300மீ தடைதாண்டுதல் | 50.8 |  |
| 2013 | பெங்களூரு | 34வது தேசிய முன்னாள் தடகளவீரர்களுக்கான போட்டி | 80மீ தடைதாண்டுதல் | 16.2 |  |
| 2014 | கோயமுத்தூர் | 35வது தேசிய முன்னாள் தடகளவீரர்களுக்கான போட்டி | 80மீ தடைதாண்டுதல் | 17.6 | } |
# அரியமங்கை

## அமைவிடம்

**அரியமங்கை**, தஞ்சாவூர் மாவட்டத்தில் அய்யம்பேட்டை ரயில் நிலையத்திற்குத் தென்மேற்கில் 1 கி.மீ. தொலைவில் உள்ளது. போக்குவரத்து வசதி கிடையாது.
# அரியமங்கை

## கல்வெட்டு

சக்கராப்பள்ளி சோழர் கல்வெட்டால் இவ்வூரின் ஒரு பகுதியாக வளநகர் சக்கராப்பள்ளி இருந்ததாகக் குறிக்கப்படுவதால் இவ்வூரின் பெருமையையும் அறியமுடிகிறது. கல்வெட்டில் காணப்படும் அகழிமங்கலமே மருவி இன்று அரிமங்கை என்னும் மிகச்சிறிய குடியிருப்புப்பகுதியாக மாறியுள்ளது. சக்கராப்பள்ளி சப்தஸ்தானத்தில் இவ்வூரிலுள்ள கோயில் இரண்டாவது இடத்தைப் பெறுகிறது.
# நந்திமங்கை

**நந்திமங்கை** என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு ஊர் ஆகும்.
# நந்திமங்கை

## அமைவிடம்

இவ்வூர் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கி.மீ. நெடுஞ்சாலைக்குக் கிழக்காக 1 கி.மீ. தொலைவில் உள்ளது.
# நந்திமங்கை

## சப்தஸ்தானம்

திருச்சக்கராப்பள்ளி சப்தஸ்தானங்களுள் ஒன்றான திருப்புள்ளமங்கை சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. சக்கராப்பள்ளி சப்தஸ்தானத்தில் இவ்வூரிலுள்ள கோயில் நான்காம் இடத்தைப் பெறுகிறது.
# தாழமங்கை

## அமைவிடம்

**தாழமங்கை**, தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் பசுபதிகோயிலுக்கு முன்பாக சாலையின் மேற்புறம் உள்ளது.
# தாழமங்கை

## சப்தஸ்தானம்

சக்கராப்பள்ளி சப்தஸ்தானத்தில் இவ்வூரிலுள்ள கோயில் ஆறாம் இடத்தைப் பெறுகிறது. செந்தலைத் தூண் கல்வெட்டுக்களில் காணப்படும் நித்தவினோதவளநாட்டு கிழார் கூற்றத்து பவதாயமங்கலமே மருவி இன்று தாழமங்கை எனப்படுகிறது. இதனை ஒட்டியே சுவடழிந்து போன சங்க காலம் தொட்டுப் புகழ்பெற்ற பெருநகரமான கிழார் இருந்திருக்கிறது.
# வட்டியூர்க்காவு சட்டமன்றத் தொகுதி

கேரளத்தின் திருவனந்தபுரம் மாவட்டத்தில் உள்ள சில ஊர்களைக் கொண்டு வட்டியூர்க்காவு சட்டசபைத் தொகுதி உருவாக்கப்பட்டது. வடக்கு திருவனந்தபுரம் சட்டமன்றத் தொகுதி என்ற பெயர் மாற்றப்பட்டு, வட்டியூர்க்காவு சட்டமன்றத் தொகுதி என்ற பெயரிடப்பட்டது.  
இந்த தொகுதி, திருவனந்தரபுரம் வட்டத்தில் உள்ள குடப்பனக்குன்னு, வட்டியூர்க்காவு ஆகிய ஊராட்சிகளையும், திருவனந்தபுரம் நகராட்சியின் 13, 15 முதல் 25 வரையும், 31 முதல் 36 வரையும் உள்ள வார்டுகளையும் கொண்டது. .
# கழக்கூட்டம் சட்டமன்றத் தொகுதி

கேரள சட்டமன்றத்திற்கான 140 தொகுதிகளில் கழக்கூட்டம் சட்டமன்றத் தொகுதியும் ஒன்றாகும். திருவனந்தபுரம் மாவட்டத்தின் சில பகுதிகளைக் கொண்டது. திருவனந்தபுரம் வட்டத்தைச் சேர்ந்த கழக்கூட்டம், ஸ்ரீகார்யம் ஆகிய ஊராட்சிகளையும், திருவனந்தபுரம் நகராட்சியின் 1 முதல் 12 வரையுள்ள வார்டுகளையும், 14, 76,76,81 ஆகிய வார்டுகளையும் கொண்டது.
# பறவூர் வட்டம்

கேரளத்தின் எறணாகுளம் மாவட்டத்தின் ஏழு வட்டங்களில் பறவூர் வட்டமும் ஒன்று. இதன் தலைமையகம் பறவூரில் உள்ளது. ஆலுவை, கணயன்னூர், கொச்சி, கோதமங்கலம், குன்னத்துநாடு, மூவாற்றுப்புழை ஆகியன பிற வட்டங்கள். இந்த வட்டத்தில் 10 ஊராட்சிகள் உள்ளன.
# பறவூர் வட்டம்

## சுற்றியுள்ளவை

- வடக்கு - திருச்சூர் மாவட்டம்
- கிழக்கு - ஆலுவா வட்டம்
- தெற்கு - கணயன்னூர் வட்டம்
- மேற்கு - கொச்சி வட்டம்
# ஆலுவை வட்டம்

கேரளத்தில் உள்ள எறணாகுளம் மாவட்டத்தின் ஏழு வட்டங்களில் ஆலுவை வட்டமும் ஒன்று. இதன் தலைமையகம் ஆலுவையில் உள்ளது. கணயன்னூர், கொச்சி, கோதமங்கலம், குன்னத்துநாடு, மூவாற்றுப்புழை, பறவூர் ஆகியவை மற்ற வட்டங்கள். இந்த வட்டத்திற்குள் 10 ஊராட்சிகள் உள்ளன.
# ஆலுவை வட்டம்

## ஊராட்சிகள்

- சூர்ணிக்கரை ஊராட்சி
# ஆலுவை வட்டம்

## ஊர்கள்

- சொவ்வரை
# மு. மோகன்ராஜ்

**எம். மோகன்ராஜ்** இலங்கையின் பிரபலமான ஒரு இசையமைப்பாளரும், பாடகரும் ஆவார். திரைப்படம், வானொலி, தொலைக்காட்சி மன்றும் மேடை இசை நிகழ்ச்சிகளில் இவர் இசையமைத்து வருகிறார். அப்சராஸ் இசைக்குழுவை இவர் நடத்தி வருகிறார்.
# மு. மோகன்ராஜ்

## ஆரம்ப வாழ்க்கை

இலங்கையின் பிரபலமான இசைக்கலைஞர் ஆர். முத்துசாமிக்கும், கண்டியைச் சேர்ந்த நீலியா பெரேரா என்பவருக்கும் மூத்த மகனாகப் பிறந்தவர் மோகன்ராஜ். இவருக்கு மூன்று தங்கைகள் உள்ளனர். கொழும்பு புதுக்கடையில் புனித செபஸ்தியன் பாடசாலையில் ஆரம்பக் கல்வியைக் கற்ற இவர் பின்னர் கொட்டாஞ்சேனை புனித லூசியஸ் ஆரம்பப் பாடசாலையிலும், புனித பெனடிக்ட் கல்லூரியிலும் படிப்பைத் தொடர்ந்தார்.
# மு. மோகன்ராஜ்

## இசைத் துறையில்

பாடசாலைக் காலத்தில் கலை விழாக்களில் பாடி விருதுகளைப் பெற்றார். இலங்கை வானொலி சிறுவர் நிகழ்ச்சியில் பங்குபற்றினார். பின்னர் செல்லத்துரை, ரங்கன் ஆகியோருடன் இணைந்து திருமண வைபவங்களில் பாடியும், கீபோர்ட் வாசித்தும் வந்தார். இதன் மூலம் மோகன் - ரங்கனின் சித்ராலயா இசைக் குழு இலங்கையில் பிரபலமாகியது. ஆகிய தமிழ்த் திரைப்படங்களுக்கு இசையமைத்துள்ளார்.
# மு. மோகன்ராஜ்

## குடும்பம்

யேண்சகிகலா என்பவரைத் திருமணம் புரிந்தார். இவர்களுக்கு வித்யாஷனி, மதுர்ஷன் என இரு பிள்ளைகள். மதுர்ஷன் தனது சொந்த இசைக் குழுவை வைத்திருக்கின்றார்.
# மு. மோகன்ராஜ்

## விருதுகள்

- 1978 - அமைச்சர் செ. இராசதுரை மெல்லிசை மன்னன், லயஞான வாருதி பட்டங்களை வழங்கிக் கௌரவித்தார்.
- 1991 - பிரான்ஸ் தமிழ் கலாசார மையம் ‘இசை ஞான இளைவரசன்’ எனும் பட்டம் வழங்கியது.
- 1991 - இலங்கை அரசுத்தலைவர் ஜே. ஆர். ஜெயவர்தனா ‘இசை இளவரசன்’ எனும் பட்டத்தை வழங்கினார்.
- 1993 - அகில இலங்கை சபரிமலை சாஸ்தா பீடத்தின் சார்பில் நடிகர் மேஜர் சுந்தரராஜன் ‘இசை மாமணி’ பட்டம் வழங்கினார்.
- 1993 - இந்து கலாசார இராஜாங்க அமைச்சர் பி. பி. தேவராஜ் ‘கலாஜோதி’ பட்டம் வழங்கினார்.
- 1999 - தோட்ட வீடமைப்பு பிரதியமைச்சர் பி. சந்திரசேகரன் ‘இசை ஞானி’ பட்டம் வழங்கினார்.
- 2005 - சப்பான் நாட்டின் ‘புங்கா’ விருது
- 2011 - முன்னாள் சபாநாயகரும் அமைச்சருமான எம். எச். மொஹமட் “ஆசிய இசை தளபதி” என்ற பட்டம் வழங்கினார்.
# கொச்சி வட்டம்

கேரளத்தின் எறணாகுளம் மாவட்டத்தில் உள்ள ஏழு வட்டங்களில் கொச்சி வட்டமும் ஒன்றாகும். இதன் தலைமையகம் போர்ட்டு கொச்சியில் உள்ளது. ஆலுவை, கணயன்னூர், கோதமங்கலம், குன்னத்துநாடு, மூவாற்றுப்புழை, பறவூர் ஆகியன இந்த மாவட்டத்திற்கு உட்பட்ட மற்ற வட்டங்கள் இது 10 ஊராட்சிகளைக் கொண்டது.
# கொச்சி வட்டம்

## சுற்றியுள்ளவை

- வடக்கு -- திருச்சூர் மாவட்டம்
- கிழக்கு -- கணயன்னூர், பறவூர் வட்டங்கள்
- தெற்கு -- ஆலப்புழை மாவட்டம்
- மேற்கு -- அரபிக்கடல்
# குன்னத்துநாடு வட்டம்

கேரளத்திலெ எறணாகுளம் மாவட்டத்தில் உள்ள ஏழு வட்டங்களில் குன்னத்துநாடு வட்டமும் ஒன்றாகும். இதன் தலைமையகம் பெரும்பாவூரில் உள்ளது. ஆலுவை, கணயன்னூர், கொச்சி, கோதமங்கலம், மூவாற்றுப்புழை, பறவூர் ஆகியன இந்த மாவட்டத்திற்கு உட்பட்ட மற்ற வட்டங்கள். இந்த வட்டத்தில் 10 ஊராட்சிகள் உள்ளன.
# அடித்தள வரலாறு

**அடித்தள வரலாறு** என்பது சாமானிய மக்களைக் குறித்துப் படிக்கும் வரலாறு ஆகும். பெர்னாட் கோன் என்ற மானிடவியலாளர் *புரோடலாஜிகல் ஹிஸ்டரி* (Protological History) என்று அழைக்கிறார். இதுவே அடித்தளத்தில் இருந்து வரலாறு என்ற பொருள்பட 'அடித்தள வரலாறு' அல்லது 'கீழ்நிலை வரலாறு' எனப்படுகிறது. குரல் எழுப்ப முடியாத, வலுவிழந்த, அதிகாரமற்ற, சுரண்டப்படுகின்ற மக்கள் மேல்தட்டு வரலாற்றாய்வாளர்களால் மௌனமானவர்களாகவும் வரலாற்று நாயகர்களாகும் தகுதியற்றோராகவும் கருதப்பட்டதால், இவர்கள் வரலாற்றுப் பதிவில் பின் தள்ளப்பட்டு இவர்களைப் பற்றிய பதிவுகளுக்குப் பெரும்பாலும் நாட்டார் வழக்காறுகளைச் சார்ந்திருக்க வேண்டியிருக்கிறது.
# தி மேஸ் ரன்னர்

*தி மேஸ் ரன்னர்* 2014ஆம் ஆண்டு திரைக்கு வந்த அமெரிக்க நாட்டுத் திரைப்படம் ஆகும். இத் திரைப்படத்தை * வெஸ் பால் * என்பவர் இயக்க, டிலான் ஓ'பிரையன், கயா ஸ்காடெல்ரியோ, தோமஸ் சாங்ஸ்டர், வில் போல்டர், பாட்ரிசியா கிளார்க்ஸன் உள்ளிட்ட பலர் நடித்துள்ளார்கள்.
# தி மேஸ் ரன்னர்

## கதை சுருக்கம்

தாமஸ் தன்னைப்பற்றிய எந்த தகவலும் நினைவில் இல்லாமல் பெரிய வானுயர்ந்த சுவர்கள் உடைய கிலேடு எனும் புதிர் கட்டிட அமைப்பில் கண்விழிக்கிறார் , அங்கு ஏற்கனவே இருப்பவர்களும் இதேபோல இங்கு கொண்டுவரப்பட்டவர்கள்தான் என்பதை அறிகிறார் , நசுக்கக்கூடிய நகரும் சுவர்கள் , இயந்திர பிரம்மாண்டமான சிலந்தி பூச்சிகள் என நிறைய ஆபத்துகள் நிறைந்த இந்த இடத்தில் இருந்து தப்பிச்செல்ல நினைக்கிறார் ,  
நம்பிக்கையை சம்பாதித்து அவருடைய புதிய நண்பர் மின்கோ வுடன் இணைந்து புதிர்க்கட்டிட ஓட்டக்காரராக மாறும் தாமஸ் மின்கோ தயாரித்த புதிர்க்கட்டிடத்தின் வழிகாட்டி வரைபடத்தை பார்க்கிறார் , மேலும் புதிர்க்கட்டிட கட்டுப்பாட்டு அமைப்பின் உதிரி பாகமாக இருக்கும் ஒரு சாதனத்தையும் பார்க்கிறார் , இருவரும் புதிர்க்கட்டிடத்தில் இருந்து வெளியே வர திட்டமிடும்போது எப்போதும் இல்லாதவாறு அந்த குழு இயந்திர சிலந்திகளால் தாக்கப்படுகிறது ,  
ஒரு கட்டத்தில் நிறைய புதிர்க்கட்டட<nowiki/>த்தின் ஆபத்துகளில் இருந்து தப்பி பிழைத்து வரும்போது ஒரு ஆய்வுகூடத்தை கண்டறிகின்றனர் , அங்கே அவா என்ற அறிவியல் ஆராய்ச்சியாளர் பூமி ஒரு கட்டத்தில் சோலார் ப்லார் என்ற சூரியக்கதிர்களால் பாதிக்கப்பட்டது அதை தொடர்ந்து நிறைய பேர் ப்லார் என்ற பெயருடைய தீநுண்மத்தால் பாதிக்கப்பட்டனர் என்ற தகவல்களை சொல்கிறார்  
இந்த குழுவினர் வானூர்தியில் பாலைவனமாக இருக்கும் ஒரு சிதைவு கட்டிட பகுதிக்கு கொண்டு செல்லப்படுகினறனர் . அவா ஆராய்ச்சியாளர்களிடம் சோதனை வெற்றியடைந்தது இனி இவர்கள் இரண்டாம் கட்டத்துக்கு செல்கிறார்கள் என சொல்கிறார்
# தி மேஸ் ரன்னர்

## வசூல்

80 மில்லியன் செலவில் எடுக்கப்பட்ட இந்த திரைப்படம் உலக அளவில் வெளிவந்து 242.1 மில்லியன் வசூல் செய்தது
# தி மேஸ் ரன்னர்

## நடிகர்கள்

- டிலான் ஓ'பிரையன்
- கயா ஸ்காடெல்ரியோ
- தோமஸ் சாங்ஸ்டர்
- வில் போல்டர்
- பாட்ரிசியா கிளார்க்ஸன்
# தி மேஸ் ரன்னர்

## அடுத்த பாகம்

இந்த திரைப்படத்தின் அடுத்த பாகமாக மேஸ் ரன்னர் : தி ஸ்கார்ட்ச் ட்ரையல்ஸ் (2015) திரைப்படம் 2015 ஆம் ஆண்டு வெளிவந்தது
# விக்கிப்பீடியா:Statistics/weekly/3-Aug-2014
# பாப்பிரெட்டிப்பட்டி ஊராட்சி ஒன்றியம்

**பாப்பிரெட்டிப்பட்டி ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  
பாப்பிரெட்டிப்பட்டி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம், பாப்பிரெட்டிப்பட்டியில் இயங்குகிறது.
# பாப்பிரெட்டிப்பட்டி ஊராட்சி ஒன்றியம்

## ஊராட்சி மன்றங்கள்

பாப்பிரெட்டிப்பட்டி ஊராட்சி ஒன்றியம் 18 ஊராட்சி மன்றங்களை உள்ளடக்கியதாகும்.  
1. அ. பள்ளிப்பட்டி
1. ஆலாபுரம்
1. அதிகாரப்பட்டி
1. பி. பள்ளிப்பட்டி
1. பையர்நத்தம்
1. பொம்மிடி
1. பூதநத்தம்
1. போதக்காடு
1. கவுண்டம்பட்டி
1. இருளப்பட்டி
1. மஞ்சவாடி
1. மெணசி
1. மோளையானூர்
1. மூக்காரெட்டிபட்டி
1. பாப்பம்பாடி
1. பட்டுகோணாம்பட்டி
1. புதுப்பட்டி
1. சித்தேரி
# தருமபுரி ஊராட்சி ஒன்றியம்

**தர்மபுரி ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  
தருமபுரி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் தருமபுரியில் இயங்குகிறது.
# தருமபுரி ஊராட்சி ஒன்றியம்

## ஊராட்சி மன்றங்கள்

தர்மபுரி ஊராட்சி ஒன்றியம் 26 ஊராட்சி மன்றங்களை உள்ளடக்கியதாகும்.  
1. ஏ.கொல்லஹள்ளி
1. அதகப்பாடி
1. அக்கமனஅள்ளி
1. ஆண்டிஹள்ளி
1. அளேதர்மபுரி
1. கே.நடுஹள்ளி
1. கடகத்தூர்
1. கொண்டம்பட்டி
1. கோடுஅள்ளி
1. கோணங்கிநாய்க்கனஹள்ளி
1. கொண்டகரஹள்ளி
1. கிருஷ்ணாபுரம்
1. குப்பூர்
1. மூக்கனூர்
1. முக்கல்நாய்க்கன்பட்டி
1. நாய்க்கனஹள்ளி
1. நல்லசேனஹள்ளி
1. நூலஹள்ளி
1. புழுதிக்கரை
1. செம்மாண்டகுப்பம்
1. செட்டிக்கரை
1. திப்பிரெட்டிஹள்ளி
1. உங்குரானஹள்ளி
1. வே.முத்தம்பட்டி
1. வெள்ளாளப்பட்டி
1. வெள்ளோலை
# அரூர் ஊராட்சி ஒன்றியம்

**அரூர் ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  
அரூர் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம், அரூரில் இயங்குகிறது.
# அரூர் ஊராட்சி ஒன்றியம்

## ஊராட்சி மன்றங்கள்

அரூர் ஊராட்சி ஒன்றியம் 32 ஊராட்சி மன்றங்களை உள்ளடக்கியதாகும்.அரூர் ஊராட்சி ஒன்றித்தில் உள்ள 32 ஊராட்சி மன்றங்கள்:  
1. அச்சல்வாடி
1. அக்ரஹாரம்
1. பையர்நாயக்கன்பட்டி
1. செல்லம்பட்டி
1. சின்னாங்குப்பம்
1. எல்லபுடையாம்பட்டி
1. கோபாலபுரம்
1. கோபிநாதம்பட்டி
1. ஜம்மனஹள்ளி
1. கே.வேட்ரப்பட்டி
1. கீழ்மொரப்பூர்
1. கீரைப்பட்டி
1. கொக்கராப்பட்டி
1. கொளகம்பட்டி
1. கொங்கவேம்பு
1. கோட்டப்பட்டி
1. எம். வெளாம்பட்டி
1. மாம்பட்டி
1. மருதிப்பட்டி
1. மத்தியம்பட்டி
1. நரிப்பள்ளி
1. பறையப்பட்டிபுதூர்
1. பெரியப்பட்டி
1. பே. தாதம்பட்டி
1. பொன்னேரி
1. செட்ரப்பட்டி
1. சிட்லிங்
1. தீர்த்தமலை
1. வடுகப்பட்டி
1. வேடகட்டமடுவு
1. வீரப்பநாய்க்கன்பட்டி
1. வேப்பம்பட்டி
# அரூர் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
# காரிமங்கலம் ஊராட்சி ஒன்றியம்

**காரிமங்கலம் ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.இவ்வூராட்சி ஒன்றியம் 30 கிராம ஊராட்சிகளைக் கொண்டது.  
காரிமங்கலம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம், காரிமங்கலத்தில் இயங்குகிறது.
# காரிமங்கலம் ஊராட்சி ஒன்றியம்

## ஊராட்சி மன்றங்கள்

காரிமங்கலம் ஊராட்சி ஒன்றியம் 30 ஊராட்சி மன்றங்களை உள்ளடக்கியதாகும்.  
1. அடிலம்
1. அண்ணாமலைஹள்ளி
1. பைசுஹள்ளி
1. பந்தாரஹள்ளி
1. பேகாரஹள்ளி
1. பிக்கனஹள்ளி
1. பொம்மஹள்ளி
1. எலுமிச்சனஹள்ளி
1. எர்ரசீகலஹள்ளி
1. கெண்டிகானஹள்ளி
1. அனுமந்தபுரம்
1. இண்டமங்கலம்
1. ஜக்கசமுத்திரம்
1. ஜிட்டாண்டஹள்ளி
1. காளப்பனஹள்ளி
1. கெரகோடஹள்ளி
1. கேத்தனஹள்ளி
1. கோவிலூர்
1. கும்பாரஹள்ளி
1. மகேந்திரமங்கலம்
1. மல்லிக்குட்டை
1. மொட்டலூர்
1. முக்குளம்
1. முருக்கம்பட்டி
1. நாகனம்பட்டி
1. பெரியம்பட்டி
1. புலிக்கல்
1. பூமாண்டஹள்ளி
1. திண்டல்
1. தும்பலஹள்ளி
# காரிமங்கலம் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
# மொரப்பூர் ஊராட்சி ஒன்றியம்

**மொரப்பூர் ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.
# மொரப்பூர் ஊராட்சி ஒன்றியம்

## ஊராட்சி மன்றங்கள்

மொரப்பூர் ஊராட்சி ஒன்றியம் 18 ஊராட்சி மன்றங்களை உள்ளடக்கியதாகும்.  
<div >
<>
| மொரப்பூர் ஊராட்சி ஒன்றித்தில் உள்ள ஊராட்சி மன்றங்கள் |  |
| --- | --- |
| # பன்னிகுளம்
# வகுரப்பம்பட்டி | } |

</>
</div>
# நல்லம்பள்ளி ஊராட்சி ஒன்றியம்

**நல்லம்பள்ளி ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  
நல்லம்பள்ளி வட்டத்தில் உள்ள நல்லம்பள்ளி ஊராட்சி ஒன்றியத்தின் வட்டார வளர்ச்சி அலுவலகம், நல்லம்பள்ளியில் இயங்குகிறது.
# நல்லம்பள்ளி ஊராட்சி ஒன்றியம்

## ஊராட்சி மன்றங்கள்

நல்லம்பள்ளி ஊராட்சி ஒன்றியம் 30 ஊராட்சி மன்றங்களை உள்ளடக்கியதாகும்.  
1. அதியமான்கோட்டை
1. பாலஜங்மனஹள்ளி
1. பண்டஹள்ளி
1. பேடரஹள்ளி
1. பொம்மசமுத்திரம்
1. பூதனஹள்ளி
1. தளவாய்ஹள்ளி
1. தின்னஹள்ளி
1. டொக்குபோதனஹள்ளி
1. எச்சனஹள்ளி
1. ஏலகிரி
1. எர்ரபையனஹள்ளி
1. இண்டூர்
1. கம்மம்பட்டி
1. கோணங்கிஹள்ளி
1. லலிகம்
1. மாதேமங்கலம்
1. மானியதஹள்ளி
1. மிட்டாரெட்டிஹள்ளி
1. நாகர்கூடல்
1. நல்லம்பள்ளி
1. நார்த்தம்பட்டி
1. பாகலஹள்ளி
1. பாலவாடி
1. பாளையம்புதூர்
1. பங்குநத்தம்
1. சாமிசெட்டிப்பட்டி
1. சிவாடி
1. சோமேனஹள்ளி
1. தொப்பூர்
# நல்லம்பள்ளி ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
# பாலக்கோடு ஊராட்சி ஒன்றியம்

**பாலக்கோடு ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  
பாலக்கோடு வட்டத்தில் உள்ள பாலக்கோடு ஊராட்சி ஒன்றியத்தின் வட்டார வளர்ச்சி அலுவலகம், பாலக்கோட்டில் இயங்குகிறது.
# பாலக்கோடு ஊராட்சி ஒன்றியம்

## ஊராட்சி மன்றங்கள்

பாலக்கோடு ஊராட்சி ஒன்றியம் 31 ஊராட்சி மன்றங்களை உள்ளடக்கியதாகும்.  
<div >
<>
| பாலக்கோடு ஊராட்சி ஒன்றியத்தில் உள்ள ஊராட்சி மன்றங்கள் |  |
| --- | --- |
| #அ.மல்லாபுரம்
#அத்திமுட்லு
#பெலமாரனஹள்ளி
#பேளாரஹள்ளி
#பேவுஹள்ளி
#பூகானஹள்ளி
#சிக்கமாரண்டஹள்ளி
#சிக்கதோரணபெட்டம்
#சூடனூர்
#தண்டுகாரனஹள்ளி
#எர்ரனஹள்ளி
#கணபதி
#கெண்டனாஹள்ளி
#கொலசனஹள்ளி
#குட்லானஹள்ளி
#கும்மனூர்
#கம்மாளப்பட்டி
#கரகதஹள்ளி
#காட்டனஹள்ளி
#கொரவாண்டஹள்ளி
#எம்.செட்டிஹள்ளி
#மோதுகுலஹள்ளி
#நல்லூர்
#பி.கொல்லஹள்ளி
#பி.செட்டிஹள்ளி
#பாடி
#பஞ்சப்பள்ளி
#புலிக்கரை
#சாமனூர்
#செக்கோடி
#செல்லியம்பட்டி | } |
</>
</div>
# பென்னாகரம் ஊராட்சி ஒன்றியம்

**பென்னாகரம் ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  
பென்னாகரம் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் பென்னாகரத்தில் இயங்குகிறது.
# பென்னாகரம் ஊராட்சி ஒன்றியம்

## ஊராட்சி மன்றங்கள்

பென்னாகரம் ஊராட்சி ஒன்றியம் 20 ஊராட்சி மன்றங்களை உள்ளடக்கியதாகும்.  
<div >
<>
| பென்னாகரம் ஊராட்சி ஒன்றித்தில் உள்ள ஊராட்சி மன்றங்கள் |  |
| --- | --- |
| #ஆச்சார அள்ளி
#அஞ்சே அள்ளி
#அரசாகசனஹள்ளி
#பிளியனூர்
#சின்னம்பள்ளி
#கிட்டனஹள்ளி
#கலப்பம்பாடி
#கூக்குட்டமருதஅள்ளி
#மஞ்சநாயக்கனஅள்ளி
#மாங்கரை
#ஒன்னப்ப கவுண்டனஅள்ளி
#பள்ளிப்பட்டி
#பனைக்குளம்
#பிக்கிளி
#சத்தியநாதபுரம்
#செங்கனூர்
#தித்தியோப்பனஅள்ளி
#வட்டுவனஅள்ளி
#வேலம்பட்டி
#வேப்பிலைஅள்ளி | } |
</>
</div>
# நாரதா அருவி

**நாரதா அருவி** (*Narada Falls*) ஐக்கிய அமெரிக்காவின் வாசிங்டன் மாநிலத்தில் மவுண்ட் ரெய்னிர் தேசியப் பூங்காவில் உள்ள அருவியாகும். 188 அடி உயரமுள்ள இந்த அருவி 168 அடி மற்றும் 20 அடி கொண்ட இரு அடுக்கு நீர்வீழ்ச்சியாக நீரைப் பொழிகிறது. குளிர் காலங்களில் மேல் அடுக்கு நீர் உறைந்து பனிக்கட்டிகளாக மாறுகிறது. "நாரதா" எனும் இந்திய வார்த்தைக்கு தூய்மையான என்பது பொருள். இப்பெயர் ஆர்தர் எப்.க்னைட் (Arthur F. Knight) ஆல் பரிந்துரைக்கப்பட்டு 1893 ஆம் ஆண்டு நாரதர் அருவி எனப் பெயர் சூட்டப்பட்டது. இந்த அருவியின் முந்தையப் பெயர் குஷ்மேன் அருவி (Cushman Falls) என்பது. இது பரவலாக பயன்படுத்தப்படுவதில்லை
# 2014 யுன்னான் நிலநடுக்கம்

**2014 யுன்னான் நிலநடுக்கம்** (*2014 Yunnan earthquake*) சீனாவின் யுன்னான் மாகாணத்தில் லூதியான் நகரில் 2014 ஆகத்து 3 அன்று 6.1 ரிக்டர் அளவில் இடம்பெற்றது. குறைந்தது 391 பேர் உயிரிழந்தனர், 1,856 பேர் காயமடைந்தனர். ஐக்கிய அமெரிக்க நில அளவாய்வத் துறையின் அறிக்கைப்படி, வென்பிங்கிற்கு வடமேற்கே தூரத்தில் உள்ளூர் நேரம் 16:30 (08:30&nbsp;ஒசநே) இற்கு இடம்பெற்றது.  
தென்கிழக்காசியாவின் இப்பிராந்தியத்தில் ஏற்படும் நிலநடுக்கங்கள், குறிப்பாக இமாலய மலைப்பகுதியில் இடம்பெற்றுவரும் மலையாக்கச் சுழற்சி காரணமாக நிகழ்கின்றது. மேற்கே ஆப்கானித்தான் முதல் கிழக்கே பர்மா, மற்றும் சீனா வரை யூரேசியப் புவித்தட்டு, இந்திய-ஆஸ்திரேலியப் புவித்தட்டு ஆகியவற்றின் சிக்கலான இடைத்தாக்கத்தினால், பல ஆழமற்ற நிலநடுக்கங்கள் ஏற்படுகின்றன.
# 2014 யுன்னான் நிலநடுக்கம்

## சேதங்களும் இழப்புகளும்

நிலநடுக்கம் ஷோடொங் நகர் மற்றும் அதனைச் சுற்றியுள்ள பகுதிகளிலும் பெரும் இழப்புகளைத் தோற்றுவித்துள்ளது. மின்னிணைப்புகள் துண்டிக்கப்பட்டன. 391 பேர் உயிரிழந்ததாக சீன அதிகாரபூர்வத் தகவல்கள் வெளிவந்துள்ளன. 1,856 பேர் காயமடைந்தனர். லூதியான் நகரில் 12,000 வீடுகள் சேதமடைந்தன.
# பிக் ஹீரோ 6

**பிக் ஹீரோ 6** இது 2014ஆம் ஆண்டு திரைக்கு வந்த அமெரிக்க நாட்டு அசைவூட்ட முப்பரிமாண (3டி) சூப்பர் ஹீரோ நகைச்சுவைத் திரைப்படம் ஆகும். இது மார்வெல் காமிக்ஸ் கதையை மையமாக வைத்து டான் ஹால் மற்றும் கிறிஸ் வில்லியம்ஸ் இயக்கியுள்ளார்கள். இது 2014 ஆம் ஆண்டு நவம்பர் மாதம் 07 ஆம் திகதி வெளியானது.  
2014ஆம் ஆண்டிற்கான அகாதமி விருதின் சிறந்த அசைவூட்டத் திரைப்படமாக இது தேர்ந்தெடுக்கப்பட்டது.